Geweld in Malema se tuisdorp na skorsingJulius Malema. Foto: Werner Beukes/SAPA ŉ Polisiewoordvoerder, brig, Hangwani Mulaudzi, sê die skietery het glo laat Woensdagaand plaasgevind nadat twee groepe mekaar met klippe bestook het buite Malema se huis. Malema se veiligheidswagte het glo waarskuwingskote in die lug afgevuur. “Die situasie is onder beheer. Ons kon daarin slaag om albei partye te oortuig dat ernstige aksie deur die polisie geneem word en vir hulle die gevolge verduidelik indien hulle voortgaan,” sê Mulaudzi. Niemand is tydens die voorval beseer nie. Die polisie ondersoek die saak. Daar is vroeër berig dat Malema in Seshego, sy tuisdorp, in Limpopo was tydens die aankondiging Woensdagaand dat hy uit die ANC geskors is. Daar het glo nagenoeg 500 mense by sy huis bymekaargekom ter ondersteuning.